sedaknyo kalu ado ore nok urut. puah doh eh kiah. kalu sayo oyat sayo lenguh labu betih gak, dio olo betih dio suruh pecet-pecet. holas. mugonyo kalu sayo lenguh labu betih, dio lagi lah key. dio hok jong bowok keto nyo. sayo ni tukey tido jah. haha
tok dey caro nok konek-konek internet eh. (bukey nyapong..meme ore sebuk lagu ni..nak wak gano sayo pong) jange ko oyat nok singgoh melawak blog sae-sae. blog sediri pong hiduk segey mati tok mahu wiken ni. jarey berlaku ni. skalo gak kalu la sibuk bena staro mano pong maley-maley dey jugok wak schedule entry. ni gak paka balik rumah gak dubush pesey atah katil. eh. bukey pesey lalu jugok la. dey jugok la romeng duo tigo raung. eh
sedak nyo ngaruk dih. sebab tak dok ore pehey. ngehehe
hari ni kerah abih lidoh, jari dan urat-urat hok adok kat body nih. sebab nyo malam ni kami laki bini makey nasi goreng budu. alos la lamonyo tok make nasi goreng budu adik kakok. mulo gak kalu zamey kecik-kecik, makey nasi goreng budu ni gak samo up lah nga make kfc, sedak hingga menjilat ibu jari kaki adik sayo oyat.
meme tok cukuk kalu nok ikut sepinggey. tapi gak nok wak gano. kalu makey 2,3 pinggey gak, perut naik 2,3 eci laluh. beci ngak la sayo. sedak nyo kalu metabolisme po hanis zalikha dih? olos la sayo ni. hanis zalikha sokmo contoh. mace tak dok ore lain dih.
ho. berbalik kepado cerito. nasi gorem budu. maklum lah adik kakok, sayo ni kalu dey letih gak nok nanok pong sero tak dok mood. tapi gak kene jugok masok sebab lauk penuh lagi tuh daley peti. so masok lah bodo-bodo. sayo gak kalu dey masok bodo tak dok bendo lain lah. pah goreng-goreng pah goreng goreng lah jawak dio. sie ko tok laki sayo. hahaha
tapi gak padey dok makey kedda. baik sayo masok dih. bia nasi goreng pong. nasi goreng sayo sedak lagi pado nasi goreng kedda. eh. koya. bukey sayo kato. tok laki sayo kato. haha
maley ni pelo-pelo ado nasi daley peti, sayo goreng lah nasi. pah ado pulok ikey kembung hok lamo lajok doh dok daley peti.
sayo goreng kunyik itu ikan, pah sayo amik isi wak nasi gorem budu. rajin ko set-set awok makey nasi gorem budu. nasi ni tak dok ore jual keda sero. ni masakan kaum-kaum ibu tok sey wi bazir lauk ikey goreng hok tok abih makey. ikey goreng kalu perangat tok sedak doh key adik kakok? jadi ibu-ibi kito ni kreatif nyo mereko maka terhasillah nasi goreng budu. guna isi ikey pah sayur hok guno kalu nok sedak kakung jah. mugo kalu kappung tepi-tepi parit key banyok kakung. paka amik hok tu jah wak masok.
nasi goreng budu
key sayo oyat doh. sibuk lah sayo konon nyo wiken ni. ni so lagi nasik goreng hok sayo masok wi ko cik abe sayo makey. nasi goreng kapung boh sos nampla. memey sedak ah. lawey dengan paprik udey. po makey keda doh dih? haha. koya lagi sayo
maah deh adik kakok. kalu sero tok pehey gak, guno la google translator. ore kato bahaso kelate ni bahaso german. kuk-kuk lah dio buleh baco.
hehe
kato-kato jari,
mek parah.
min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn zsm_Latn min_Latn ewe_Latn min_Latn ind_Latn